รายงานความรับผิดชอบของคณะกรรมการต่อรายงานทางการเงิน

บริษัท ไทยฟิล์มอินดัสตรี่ จำกัด (มหาชน)
(บริษัทฯ)ได้จัดทำงบการเงินรวมและงบการเงินเฉพาะบริษัท
ตามหลักการบัญชีที่รับรองทั่วไปภายใต้พระราชบัญญัติการบัญชี พ.ศ. 2543
ซึ่งหมายความถึงมาตรฐานการบัญชีที่กำหนดโดยสภาวิชาชีพบัญชี
ซึ่งจัดตั้งตามพระราชบัญญัติวิชาชีพบัญชี พ.ศ. 2547
ได้มีมติให้ประกาศใช้แล้วและตามข้อกำหนดของคณะกรรมการกำกับหลักทรัพย์
และตลาดหลักทรัพย์ว่าด้วยการจัดทำและนำเสนอรายงานทางการเงิน

คณะกรรมการเป็นผู้รับผิดชอบต่อความถูกต้องและครบถ้วนของข้อมูลในงบการเงินรวมและงบการเงินเฉพาะบริษัท
ของบริษัทไทยฟิล์มอินดัสตรี่ จำกัด (มหาชน)
ซึ่งจัดทำขึ้นเพื่อให้เกิดความมั่นใจว่าได้แสดงฐานะการเงิน รายได้และค่าใช้จ่าย และกระแสเงินสด
ที่เป็นจริงและสมเหตุสมผลโดยได้จัดมีการบันทึกข้อมูลทางบัญชีที่ถูกต้องครบถ้วนเพียงพอที่จะดำรงรักษาไว้ซึ่งทรัพย์สิน
รวมทั้งการป้องกันไม่ให้เกิดการทุจริตและการดำเนินการที่ผิดปกติ ในการจัดทำรายงานทางการเงิน
ได้พิจารณาเลือกใช้นโยบายบัญชีที่เหมาะสมและถือปฏิบัติโดยสม่ำเสมอ
และเป็นไปตามมาตรฐานการบัญชีที่รับรองโดยทั่วไป
รวมทั้งได้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
ซึ่งผู้สอบบัญชีได้แสดงความเห็นต่องบการเงินของบริษัทฯ ในรายงานของผู้สอบบัญชี

ทั้งนี้คณะกรรมการได้แต่งตั้งคณะกรรมการตรวจสอบซึ่งเป็นกรรมการอิสระ ดูแลรับผิดชอบเกี่ยวกับ
คุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานคณะกรรมการตรวจสอบซึ่งแสดงไว้ในรายงานประจำปีนี้แล้ว

คณะกรรมการมีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินและงบการเงินรวมของบริษัทฯ
ณ วันที่ 31 ธันวาคม 2551

นายวัลลภ คุณานุกรกุล

กรรมการผู้จัดการ

นางแค๊ตลียา ไตรศักดิพล

ผู้ช่วยกรรมการผู้จัดการ

ฝ่ายบริหาร

รายงานคณะกรรมการตรวจสอบ

ตามที่คณะกรรมการบริษัท ไทยฟิล์มอินดัสตรี่ จำกัด (มหาชน)
มีมติแต่งตั้งคณะกรรมการตรวจสอบซึ่งประกอบด้วยกรรมการบริษัทที่เป็นอิสระจากการบริหารงาน 3
คน คือนางกิ่งเทียน บางอ้อ เป็นประธานคณะกรรมการตรวจสอบ นายประดิษฐ ศวัสตนานนท์
และนายวัฒนชัย สุวคนธ์ เป็นกรรมการตรวจสอบ โดยมีหน้าที่และความรับผิดชอบที่สำคัญ
คือการสอบทานให้บริษัทฯ มีรายงานทางการเงินอย่างถูกต้องและเพียงพอ มีระบบการควบคุมภายใน
และการตรวจสอบรายการที่เหมาะสม และมีประสิทธิภาพดูแลให้บริษัทฯ
ปฏิบัติตามข้อกำหนดและกฎหมายที่เกี่ยวข้อง มีการเปิดเผยข้อมูลอย่างเพียงพอ
และพิจารณาคัดเลือกเสนอแต่งตั้งผู้สอบบัญชีและค่าตอบแทน

ในรอบปี 2551 คณะกรรมการตรวจสอบได้มีการประชุมรวม 8 ครั้ง มีสาระสำคัญสรุปได้ดังนี้

-   สอบทานงบการเงินรายไตรมาส และงบการเงินประจำปีสำหรับปี 2551
    เพื่อนำเสนอให้ที่ประชุมคณะกรรมการพิจารณาอนุมัติ
    โดยในการประชุมได้มีการหารือแลกเปลี่ยนความคิดเห็นกับฝ่ายบริหารและผู้สอบบัญชีทั้งนี้เพื่อให้มั่นใจว่าการจัดทำงบการเงินและเปิดเผยข้อมูลของบริษัทฯ
    มีความถูกต้องครบถ้วนเป็นไปตามมาตรฐานบัญชี

-   พิจารณาสอบทานการเปิดเผยข้อมูลในกรณีเกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน
    เพื่อให้มั่นใจได้ว่าการอนุมัติรายการและการเปิดเผยข้อมูลเป็นไปตามข้อกำหนดหรือประกาศของตลาดหลักทรัพย์
    และสำนักงานคณะกรรมการกำกับหลักทรัพย์และตลาดหลักทรัพย์

-   ประเมินความเพียงพอ และความเหมาะสมของระบบการควบคุมภายใน
    โดยให้คำแนะนำในการปฏิบัติงานต่างๆ
    ของฝ่ายตรวจสอบภายในอย่างใกล้ชิดและได้สอบทานให้ความเห็นชอบแผนงานตรวจสอบภายในประจำปี
    2551
    รวมถึงให้คำแนะนำต่อฝ่ายจัดการในการบริหารความเสี่ยงเพื่อเพิ่มประสิทธิภาพในการดำเนินกิจการ

-   คณะกรรมการตรวจสอบได้เสนอต่อคณะกรรมการบริษัท
    ว่าเห็นสมควรเสนอต่อที่ประชุมผู้ถือหุ้นเพื่อให้แต่งตั้ง นาย เจษฎา หังสพฤกษ์
    ผู้สอบบัญชีรับอนุญาต เลขที่ 3759 ของบริษัท กรินทร์ ออดิท จำกัด เป็นผู้สอบบัญชีของบริษัท

จากการปฏิบัติหน้าที่ดังกล่าว
คณะกรรมการตรวจสอบไม่พบข้อบกพร่องของระบบการควบคุมภายในที่จะมีผลกระทบต่อการดำเนินงานของบริษัทฯ
อย่างมีสาระสำคัญ และเห็นว่าบริษัทฯ ได้ดำเนินงานภายใต้การกำกับดูแลกิจการที่ดี
และเป็นไปตามข้อกำหนดและกฎหมายที่เกี่ยวข้องกับการดำเนินธุรกิจ

นางกิ่งเทียน บางอ้อ

ประธานคณะกรรมการตรวจสอบ

บริษัท ไทยฟิล์มอินดัสตรี่ จำกัด (มหาชน)

วันที่ 19 กุมภาพันธ์ 2552

เรื่อง รายงานระบบการควบคุมภายในด้านบัญชี

เรียน คณะกรรมการ

บริษัท ไทยฟิล์มอินดัสตรี่ จำกัด (มหาชน)

ตามที่สำนักงานได้รับมอบหมายให้ตรวจสอบงบการเงินของบริษัท ไทยฟิล์มอินดัสตรี่ จำกัด (มหาชน)
(บริษัทฯ) สำหรับปีสิ้นสุด 31 ธันวาคม 2551 ตามมาตรฐานการสอบบัญชีที่รับรองทั่วไป
เพื่อแสดงความเห็นว่างบการเงินดังกล่าวแสดงฐานะการเงินและผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่เพียงใดนั้น
สำนักงานได้ศึกษาและประเมินประสิทธิภาพระบบควบคุมภายในด้านบัญชี ตามที่เห็นว่าจำเป็น
เพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม

สำนักงานขอเรียนว่า สำนักงานไม่พบจุดอ่อนที่มีสาระสำคัญของระบบการควบคุมภายในด้านบัญชี
ซึ่งมีผลกระทบต่องบการเงินดังกล่าว อย่างไรก็ดีการตรวจสอบบัญชีมิได้ตรวจสอบทุกรายการ
หากแต่ได้ใช้วิธีทดสอบเท่านั้น
นอกจากนี้การศึกษาและประเมินประสิทธิภาพระบบการควบคุมภายในด้านบัญชี
มีวัตถุประสงค์ตามที่กล่าวในตอนต้น ดังนั้น
จึงไม่อาจชี้ให้เห็นจุดอ่อนที่อาจมีอยู่ในระบบการควบคุมภายในได้

สำนักงานขอขอบคุณฝ่ายบริหารและเจ้าหน้าที่ของบริษัทฯ
ที่ได้ให้ความร่วมมือและสนับสนุนการปฏิบัติงานของเจ้าหน้าที่ของสำนักงานเป็นอย่างดี

ขอแสดงความนับถือ

(นายเจษฎา หังสพฤกษ์)

ผู้สอบบัญชี

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2551

ค่าตอบแทนจากการสอบบัญชี ( audit fee )

  ------------------------- --------------------- ------------------ --------------------
  รายการที่                   ชื่อบริษัทผู้จ่าย            ชื่อผู้สอบบัญชี          ค่าสอบบัญชี

  1                         บมจ. ไทยฟิล์มอินดัสตรี่     นายเจษฎา หังสพฤกษ์   1,490,835

  2                         บจก. ริเวอร์ไซด์ ทาวเวอร์ นายเจษฎา หังสพฤกษ์   465,650

  รวมค่าตอบแทนจากการสอบบัญชี                                            1,956,485
  ------------------------- --------------------- ------------------ --------------------

ข้อมูลข้างต้น

  ถูกต้องครบถ้วนแล้ว ทั้งนี้ ข้าพเจ้าขอยืนยันว่าไม่มีข้อมูลการให้บริการอื่นที่บริษัทฯ
  และบริษัทย่อยจ่ายให้ ข้าพเจ้า สำนักงานสอบบัญชีที่ข้าพเจ้าสังกัด
  และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด ที่ข้าพเจ้าทราบ
  และไม่มีการเปิดเผยไว้ข้างต้น

  ไม่ถูกต้อง ไม่ครบถ้วน กล่าวคือ
  ..............................................................................................................

  ....................................................................................................................................................................

  เมื่อปรับปรุงข้อมูลข้างต้น (ถ้ามี) แล้ว ข้าพเจ้าขอยืนยันว่าข้อมูลทั้งหมดในแบบฟอร์มนี้
  แสดงค่าตอบแทนสอบบัญชี และค่าบริการอื่นที่บริษัทและบริษัทย่อยจ่ายให้ข้าพเจ้า
  สำนักงานสอบบัญชีที่ข้าพเจ้าสังกัด และบุคคลหรือกิจการที่เกี่ยวข้องกับข้าพเจ้า
  และสำนักงานสอบบัญชีดังกล่าวที่ถูกต้องครบถ้วน

  ลงชื่อ .............................................................

  นายเจษฎา หังสพฤกษ์

  บริษัท กรินทร์ ออดิท จำกัด

  ผู้สอบบัญชีของ บมจ. ไทยฟิล์มอินดัสตรี่

ที่ สป.000075 กรมพัฒนาธุรกิจการค้า กระทรวงพาณิชย์

หนังสือรับรอง

ขอรับรองว่าบริษัทนี้ ได้จดทะเบียน เป็นนิติบุคคลตามกฎหมายว่าด้วยบริษัทมหาชนจำกัด

เมื่อวันที่ 1 กุมภาพันธ์ 2537 ทะเบียนเลขที่ 0107537000386 (เดิมเลขที่ บมจ.285)

ปรากฏข้อความในรายการตามเอกสารทะเบียน ณ วันออกหนังสือ ดังนี้ นางสาวบังอร พงษ์เจริญ

1.  ชื่อบริษัท บริษัท ไทยฟิล์มอินดัสตรี่ จำกัด (มหาชน) -3 มี.ค. 2552

2.  กรรมการของบริษัทมี 8 คน ตามรายชื่อดังต่อไปนี้

  1. นายประยุทธ มหากิจศิริ 2. นางสุวิมล มหากิจศิริ

  3. นายวัลลภ คุณานุกรกุล 4. นางกิ่งเทียน บางอ้อ

  5. นายประดิษฐ ศวัสตนานนท์ 6. นางแค๊ตลียา ไตรศักดิพล

  7. นายวัฒนชัย สุวคณธ์ 8. นายเชฐ พัฒนกุล/

3.  ชื่อและจำนวนกรรมการซึ่งมีอำนาจลงลายมือชื่อแทนบริษัทคือ นายประยุทธ มหากิจศิริ
    ประธานกรรมการและผู้อำนวยการใหญ่ หรือ นางสุวิมล มหากิจศิริ รองประธานกรรมการ
    คนใดคนหนึ่ง

ลงลายมือชื่อและประทับตราสำคัญของบริษัท หรือนายวัลลภ คุณานุกรกุล, นายเชฐ พัฒนกุล,

นางแค๊ตลียา ไตรศักดิพล กรรมการสองในสามคนนี้ลงลายมือชื่อร่วมกันและประทับตราสำคัญ

ของบริษัท

ข้อจำกัดอำนาจของกรรมการ ไม่มี/

4.  ทุน ทุนจดทะเบียน 1,065,000,000.00 บาท/

(หนึ่งพันหกสิบห้าล้านบาทถ้วน)

ทุนชำระแล้วเป็นเงิน 1,065,000,000.00 บาท/

(หนึ่งพันหกสิบห้าล้านบาทถ้วน)

5.  สำนักงานแห่งใหญ่ ตั้งอยู่เลขที่ 73/3 หมู่ที่ 4 ถนนบางนา-ตราด กม.13 ตำบลบางโฉลง

อำเภอบางพลี จังหวัดสมุทรปราการ/

6.  วัตถุที่ประสงค์ของบริษัทมหาชน จำกัดมี 13 ข้อ
    ดังปรากฏในสำเนาเอกสารแนบท้ายหนังสือรับรองนี้

จำนวน 1 แผ่น
โดยมีลายมือชื่อนายทะเบียนซึ่งรับรองเอกสารและประทับตรากรมพัฒนาธุรกิจการค้าเป็นสำคัญ

ที่ สป.000075 กรมพัฒนาธุรกิจการค้า กระทรวงพาณิชย์

หนังสือรับรอง

ออกให้ ณ วันที่ 3 มีนาคม พ.ศ. 2552

นางสาวบังอร พงษ์เจริญ

นายทะเบียน

รายการข้อควรทราบของนิติบุคคลมีดังนี้

ข้อควรทราบ

1.  บริษัทนี้เดิมชื่อ บริษัท ไทยฟิล์มอินดัสตรี่ จำกัด ทะเบียนเลขที่

0105526008818 ได้จดทะเบียนแปรสภาพเป็นบริษัทมหาชนจำกัด

เมื่อวันที่ 1 กุมภาพันธ์ 2537/

2.  นิติบุคคลนี้ได้ส่งงบการเงินปี 2550

3.  หนังสือนี้รับรองเฉพาะข้อความที่ห้าง/บริษัทได้นำมาจดทะเบียนไว้เพื่อผลทางกฎหมายเท่านั้น

ข้อเท็จจริงเป็นสิ่งที่ควรหาไว้พิจารณาฐานะ

4.  นายทะเบียนอาจเพิกถอนการจดทะเบียน ถ้าปรากฏว่าข้อความอันเป็นสาระสำคัญที่จดทะเบียน

ไม่ถูกต้อง หรือเป็นเท็จ

ที่ สป.000075 ออกให้ ณ วันที่ 3 เดือน มีนาคม พ.ศ. 2552

นางสาวบังอร พงษ์เจริญ

วัตถุประสงค์ของบริษัทมีจำนวน 13 ข้อดังนี้

(1) ประกอบกิจการค้ากระดาษทุกชนิด ฟิล์มทุกชนิด พลาสติกทุกชนิด
    หรือสิ่งอื่นซึ่งมีลักษณะคล้ายคลึงกัน

ทั้งที่อยู่ในสภาพวัตถุดิบ หรือสำเร็จรูป

(2) ประกอบกิจการค้าอาหารสด อาหารแห้ง อาหารสำเร็จรูป เครื่องกระป๋อง
    เครื่องปรุงรสอาหาร

เครื่องดื่ม สุรา เบียร์ บุหรี่ และเครื่องบริโภคอื่น

(3) ประกอบกิจการโรงงานผลิตกระดาษ ฟิล์ม และพลาสติก โรงงานผลิตอาหารสำเร็จรูป
    โรงงาน

ผลิตเครื่องดื่ม และโรงพิมพ์

(4) ประกอบกิจการสั่งเข้ามาจำหน่ายในประเทศ และส่งออกไปจำหน่ายยังต่างประเทศ
    ซึ่งสินค้าตาม

ที่กำหนด ไว้ในวัตถุประสงค์

(5) ประกอบธุรกิจบริการรับค้ำประกันหนี้สิน ความรับผิด และการปฎิบัติตามสัญญาของบุคคลอื่น รวม

ทั้งการรับบริการค้ำประกันบุคคลซึ่งเดินทางเข้ามาในประเทศ
หรือเดินทางออกไปต่างประเทศตามกฎหมายว่าด้วยคนเข้าเมือง กฎหมายว่าด้วยภาษีอากร
และกฎหมายอื่น

(6) ประกอบกิจการประมูลเพื่อขายสินค้า และรับจ้างทำของ ตามวัตถุประสงค์ทั้งหมดให้แก่บุคคล
    คณะบุคคล นิติบุคคล ส่วนราชการ และองค์การของรัฐ

(7) ซื้อ จัดหา รับ เช่า เช่าซื้อ ถือกรรมสิทธิ์ ครอบครอง ปรับปรุง ใช้
    และจัดการโดยประการอื่น

ซึ่งทรัพย์สินใดๆ ตลอดจนดอกผลของทรัพย์สินนั้น

(8) ขาย โอน จำนอง จำนำ แลกเปลี่ยน และจำหน่ายทรัพย์สินโดยประการอื่น

(9) เป็นนายหน้า ตัวแทน ตัวแทนค้าต่างในกิจการ และธุรกิจทุกประเภท เว้นแต่ในธุรกิจประกันภัย

การหาสมาชิกให้สมาคม และการค้าหลักทรัพย์

(10) กู้ยืมเงิน เบิกเงินเกินบัญชีจากธนาคาร นิติบุคคล หรือสถาบันการเงินอื่น และให้กู้ยืมเงิน
     หรือ

ให้เครดิตด้วยวิธีการอื่น โดยจะมีหลักประกัน หรือไม่ก็ตาม รวมทั้งการรับ ออก โอน
และสลักหลังตั๋วเงิน หรือตราสาร

ที่เปลี่ยนมือได้อย่างอื่น

(11) ทำการจัดตั้งสำนักงานสาขา หรือแต่งตั้งตัวแทน ทั้งภายในและภายนอกประเทศ

(12) เข้าเป็นหุ้นส่วนจำกัดความรับผิดชอบในห้างหุ้นส่วน เป็นผู้ถือหุ้นในบริษัทเอกชนและบริษัทอื่น

(13) ประกอบกิจการทำภาชนะบรรจุเครื่องมือ เครื่องใช้ จากไม้ เช่น ทำลังไม้ ชั้นวางของ
     ทำไม้

ครอบผลิตภัณฑ์

บุคคลอ้างอิงอื่น ๆ

นายทะเบียน

ศูนย์รับฝากหลักทรัพย์(ประเทศไทย) จำกัด

62 อาคารตลาดหลักทรัพย์แห่งประเทศไทย

ชั้น 4, 6-7 ถ. รัชดาภิเษก คลองเตย

กรุงเทพฯ 10110

โทร. 359 – 1200 –1

ผู้สอบบัญชี

นายเจษฎา หังสพฤกษ์

ผู้สอบบัญชีรับอนุญาต ทะเบียนเลขที่ 3759

บริษัท กรินทร์ ออดิท จำกัด

138 อาคารบุญมิตร ชั้น 6 ห้องบี 1 ถนนสีลม

แขวงสุริยวงศ์ เขตบางรัก กรุงเทพมหานคร 10500

โทร. 02-634-2484-6 Fax. 02-634-2668

ที่ปรึกษากฎหมาย

บริษัท เดชอุดม แอนด์ แอสโซซิเอทส์ จำกัด 

ชาญอิสระทาวเวอร์ ชั้น 19 เลขที่ 942/142-3

ถ. พระราม 4 แขวงสุริวงศ์

เขตบางรัก , กทม. 10500

สำนักงาน สุกิจ เจริญสุข ทนายความ

31 ถนนพญาไท อาคารพหลโยธิน ชั้น 3 ห้อง 311

ราชวิถี กทม. 10400

ที่ปรึกษาทางการเงิน

ไม่มี

ที่ปรึกษาหรือผู้จัดการภายใต้สัญญาการจัดการ

 ไม่มี